CELEX: 32019D0075
Language: et
Date: 2018-12-20 00:00:00
Title: Nõukogu otsus (EL) 2019/75, 20. detsember 2018, Euroopa Liidu ning Antigua ja Barbuda vahelise lepingu (millega muudetakse Euroopa Ühenduse ning Antigua ja Barbuda vahelist lühiajalise viisa nõudest loobumist käsitlevat lepingut) liidu nimel sõlmimise kohta

21.1.2019   
               
               
                  ET
               
               
                  Euroopa Liidu Teataja
               
               
                  L 18/1
               
            
         NÕUKOGU OTSUS (EL) 2019/75,
         20. detsember 2018,
         Euroopa Liidu ning Antigua ja Barbuda vahelise lepingu (millega muudetakse Euroopa Ühenduse ning Antigua ja Barbuda vahelist lühiajalise viisa nõudest loobumist käsitlevat lepingut) liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 77 lõike 2 punkti a koostoimes artikli 218 lõike 6 teise lõigu punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Nõukogu sõlmis oma otsusega 2009/896/EÜ (2) Euroopa Ühenduse ning Antigua ja Barbuda vahelise lühiajalise viisa nõudest loobumist käsitleva lepingu (3) (edaspidi „leping“). Lepinguga nähakse liidu ning Antigua ja Barbuda kodanikele ette võimalus reisida viisavabalt teise lepinguosalise territooriumile kuni kolmeks kuuks kuue kuu pikkuse ajavahemiku jooksul.
                  
               
                     (2)
                  
                  
                     Euroopa Parlamendi ja nõukogu määrusega (EL) nr 610/2013 (4) tehti liidu viisa- ja piiridealasesse õigustikku horisontaalsed muudatused ning määratleti lühiajalise viibimisena kuni 90-päevast viibimist mis tahes 180-päevase ajavahemiku jooksul.
                  
               
                     (3)
                  
                  
                     Liidu lühiajalise viisarežiimi täieliku kooskõla saavutamiseks on kõnealune uus määratlus vaja lepingusse inkorporeerida.
                  
               
                     (4)
                  
                  
                     Komisjon on pidanud liidu nimel Antigua ja Barbudaga läbirääkimisi lepingu üle, millega muudetakse Euroopa Ühenduse ning Antigua ja Barbuda vahelist lühiajalise viisa nõudest loobumist käsitlevat lepingut (edaspidi „muutmisleping“).
                  
               
                     (5)
                  
                  
                     Kooskõlas nõukogu otsusega (EL) 2017/2083 (5) kirjutati muutmislepingule alla.
                  
               
                     (6)
                  
                  
                     Käesolev otsus kujutab endast nende Schengeni acquis' sätete edasiarendamist, milles Ühendkuningriik ei osale vastavalt nõukogu otsusele 2000/365/EÜ; (6) seetõttu ei osale Ühendkuningriik käesoleva otsuse vastuvõtmisel, see ei ole tema suhtes siduv ega kohaldatav.
                  
               
                     (7)
                  
                  
                     Käesolev otsus kujutab endast nende Schengeni acquis' sätete edasiarendamist, milles Iirimaa ei osale vastavalt nõukogu otsusele 2002/192/EÜ; (7) seetõttu ei osale Iirimaa käesoleva otsuse vastuvõtmisel, see ei ole tema suhtes siduv ega kohaldatav.
                  
               
                     (8)
                  
                  
                     Muutmisleping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ning Antigua ja Barbuda vaheline leping, millega muudetakse Euroopa Ühenduse ning Antigua ja Barbuda vahelist lühiajalise viisa nõudest loobumist käsitlevat lepingut, kiidetakse liidu nimel heaks.
            Muutmislepingu tekst on lisatud käesolevale otsusele.
         
         
            Artikkel 2
            Nõukogu eesistuja esitab liidu nimel muutmislepingu artiklis 2 sätestatud teate (8).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 20. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  23. oktoobri 2018. aasta nõusolek (Euroopa Liidu Teatajas seni avaldamata).
         
            (2)  Nõukogu 30. novembri 2009. aasta otsus 2009/896/EÜ Euroopa Ühenduse ning Antigua ja Barbuda vahelise lühiajalise viisa nõudest loobumist käsitleva lepingu sõlmimise kohta (ELT L 321, 8.12.2009, lk 38).
         
            (3)  ELT L 169, 30.6.2009, lk 3.
         
            (4)  Euroopa Parlamendi ja nõukogu 26. juuni 2013. aasta määrus (EL) nr 610/2013, millega muudetakse Euroopa Parlamendi ja nõukogu määrust (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad), Schengeni lepingu rakendamise konventsiooni, nõukogu määrusi (EÜ) nr 1683/95 ja (EÜ) nr 539/2001 ning Euroopa Parlamendi ja nõukogu määrusi (EÜ) nr 767/2008 ja (EÜ) nr 810/2009 (ELT L 182, 29.6.2013, lk 1).
         
            (5)  Nõukogu 6. novembri 2017. aasta otsus (EL) 2017/2083 Euroopa Liidu ning Antigua ja Barbuda vahelise lepingu (millega muudetakse Euroopa Ühenduse ning Antigua ja Barbuda vahelist lühiajalise viisa nõudest loobumist käsitlevat lepingut) liidu nimel allkirjastamise kohta (ELT L 297, 15.11.2017, lk 1).
         
            (6)  Nõukogu 29. mai 2000. aasta otsus 2000/365/EÜ Suurbritannia ja Põhja-Iiri Ühendkuningriigi taotluse kohta osaleda teatavates Schengeni acquis' sätetes (EÜT L 131, 1.6.2000, lk 43).
         
            (7)  Nõukogu 28. veebruari 2002. aasta otsus 2002/192/EÜ Iirimaa taotluse kohta osaleda teatavates Schengeni acquis' sätetes (EÜT L 64, 7.3.2002, lk 20).
         
            (8)  Nõukogu peasekretariaat avaldab muutmislepingu jõustumise kuupäeva Euroopa Liidu Teatajas.
      
      
         
            LISA
            
               Liidu deklaratsioon määruse (EL) 2017/2226 (millega luuakse riiki sisenemise ja riigist lahkumise süsteem) jõustumise ja Schengeni acquis'd täielikult kohaldavate liikmesriikide kohta
            
            Euroopa Parlamendi ja nõukogu 30. novembri 2017. aasta määrus (EL) 2017/2226, millega luuakse riiki sisenemise ja riigist lahkumise süsteem liikmesriikide välispiire ületavate kolmandate riikide kodanike riiki sisenemise ja riigist lahkumise andmete ja sisenemiskeeluandmete registreerimiseks ning määratakse kindlaks riiki sisenemise ja riigist lahkumise süsteemile õiguskaitse eesmärgil juurdepääsu andmise tingimused ning millega muudetakse Schengeni lepingu rakendamise konventsiooni ning määruseid (EÜ) nr 767/2008 ja (EL) nr 1077/2011, jõustus 29. detsembril 2017.
            Selle tulemusel on alates määruse (EL) 2017/2226 kohaldamise kuupäevast (1) Schengeni acquis'd täielikult kohaldavad liikmesriigid Schengeni lepingu kohaldamisel need liikmesriigid, kes rakendavad riiki sisenemise ja riigist lahkumise süsteemi välispiiridel. Maksimaalne viibimisaeg, milleks on 90 päeva mis tahes 180-päevase ajavahemiku jooksul, arvutatakse, võttes arvesse viibimist kõigis riiki sisenemise ja riigist lahkumise süsteemi välispiiridel rakendavates liikmesriikides.
            
               (1)  Kohaldamise kuupäeva otsustab vastavalt määruse (EL) 2017/2226 artiklile 73 komisjon.